সময়ের পরিক্রমায় ফিগারেটিভ স্টাইল ধাবিত হয়েছে বিমূর্তকলার (অ্যাবস্ট্রাক্ট) দিকে। কাগজে, রঙের ব্যবহারে, শেপ ও ফর্মে এত স্পষ্ট দ্যোতনার সমাবেশ তিনি ঘটিয়েছেন যে, অ্যাবস্ট্রাক্ট মেথড ছাড়া আর কোনো পদ্ধতিতে হালুই ছবি আঁকতেন – এটা বিশ^াস করাই কঠিন। কোমল রঙের প্রবাহ এমন আঁচড় কেটেছে যে, সদ্যবিধৌত সমুদ্রসৈকতের অভিব্যক্তি ফুটে উঠেছে ক্যানভাসে, রেইন ফরেস্টের এমন প্যাটার্ন ফুটে উঠেছে যেন অনেক ওপর থেকে তা দেখা হয়েছে, দূরবর্তী সমতল থেকে দেখা প্রতœতাত্ত্বিক সাইট, রাত্রির নিস্তব্ধতা, প্রত্যুষের ধূসর-নীল আকাশে িস্নগ্ধ গোলাপি রঙের আভা, সরালির গান। হালুই এসব দৃশ্যকল্প তাঁর চিত্রে টেনে এনেছেন অতি সাধারণ পরিচিত চারপাশ থেকে; কিন্তু তাঁর ক্যানভাসে এসব এসেছে বহুবর্ণিল ও দীপ্তিময় হয়ে।